Magerioja

Magerioja () – sala Barenco jūroje, prie šiaurinių Norvegijos krantų, į šiaurę nuo Pošangerio pusiasalio. Priklauso Norvegijai, įeina į Nordkapo savivaldybės sudėtį Trumso ir Finmarko fiulkėje. Plotas 436,6 km², didžiausias aukštis 417 m. Knivšelodeno kyšulys salos šiaurėje yra šiauriausias Norvegijos taškas (neskaitant Svalbardo ir kitų Norvegijos valdų).Svein Askheim, Magerøya, Store norske leksikon, 2020-05-29. Nuoroda tikrinta 2020-08-02.

Salos paviršius – uolėtas plokščiakalnis, kranto linija vingiuota, krantai vietomis statūs.Magerøya, Visuotinė lietuvių enciklopedija, 2019-01-26. Nuoroda tikrinta 2021-02-11. Klimatas subarktinis, vidutinė temperatūra vasarą +10º, žiemą – -3º C. Vasarą oras gali įšilti iki +25º, žiemą atvėsti iki -15º C.The North Cape. The northernmost point of Europe, Visitnorway.com. Nuoroda tikrinta 2020-08-02. Tundros augmenija.

Saloje gyvena virš 3000 žmonių,Velkommen til Europas nordligste mulighet: Magerøya og Honningsvåg , Nordkapp kommune, 2016-09-12. Nuoroda tikrinta 2020-08-02. didžiausia gyvenvietė – Honingsvogas. Pagrindinės ūkio šakos – elnininkystė, žvejyba, turizmas. Turistų labiausiai lankomas automobiliu pasiekiamas Nordkapo kyšulys, kuris tradiciškai laikomas šiauriausiu Europos tašku,Sabina Prušinskienė, Nordkapp, Visuotinė lietuvių enciklopedija, 2018-08-20. Nuoroda tikrinta 2020-08-02. bei 1,5 km šiauriau esantis Knivskjelodeno pusiasalis, pasiekiamas tik pėsčiomis. Salą su žemynu jungia po Mageriojos sąsiauriu 1995–1999 m. iškastas povandeninis 6,9 km ilgio Nordkapo tunelis (Europos kelias E69).Nordkapptunnelen, Store norske leksikon, 2020-02-13. Nuoroda tikrinta 2020-08-02.

Mangeriojos pietuose archeologų rasta 10 tūkst. metų senos gyvenvietės liekanų.

 Šaltiniai 

Kategorija:Norvegijos salos